钦定古今图书集成/明伦汇编/氏族典/第106卷 > 裴汉
## 钦定古今图书集成/明伦汇编/氏族典/第106卷 > 裴汉

按《周书裴宽传》：“宽弟汉，字仲贾，操尚弘雅，聪敏好学。
魏孝武初，解褐员外散骑侍郎。大统五年，除大丞相
府士曹行参军，补墨曹参军。十一年，李远出镇弘农，
启汉为司马，寻加安东将军、银青光禄大夫、成都上
士。寻转司车路下大夫，与工部郭彦、太府高宾等参
议格令，加帅都督。五年，加车骑大将军仪同三司。时”
晋公护擅权，汉直道固守，八年不徙职。建德元年卒，
时年五十九。赠晋州刺史。